google/wiki40b huggingface dataset:
Nuno Gomes

Jalgpallurikarjäär

Primeira Liga debüüdi tegi Nuno Gomes jalgpalliklubis Boavista FC 1994/1995. aastal. Selle klubi värve esindas ta 79 mängus, lõi 23 väravat, neist 15 viimasel hooajal. Boavistaga võitis ta ka Portugali karika. 1997. a ostis Gomese SL Benfica, kus ta mängis 2000. aastani ja lõi 95 kohtumises 58 väravat. Pärast silmapaistvat esitust 2000. aasta Euroopa meistrivõistlustel ostis tema mängijaõigused 17 miljoni euro eest Itaalia klubi ACF Fiorentina. Kohe esimesel hooajal õnnestus tal selle meeskonnaga võita Itaalia karikas. 2002. aastal naasis ta Fiorentina finantsraskuste tõttu  Benficasse. 
Hooajal 2003/2004 osales ta hoolimata vigastustest 21 mängus, sealjuures eriti säravalt mängis karikafinaalis, kus alistati FC Porto. 
2004/2005 võitis ta Benfica koosseisus Portugali SuperLiga.
2005/2006. aasta edukal hooajal võitis Nuno Gomes SL Benficaga Portugali Superkarika ja oli 15 väravaga Portugali SuperLiga paremuselt teine väravakütt. 
Hooajal 2006/2007 jäeti ta sageli varumängijate pingile, kuid hoolimata sellest õnnestus tal väravaid lüüa nii Primeira Ligas, Portugali karikasarjas kui ka UEFA Meistrite Liigas ja UEFA karikasarjas.

Karjäär rahvuskoondises

Nuno Gomes on Portugali rahvuskoondist esindanud alates U15 koondisest.
1996. aastal  tegi ta 19-aastaselt debüüdi Portugali rahvusmeeskonnas Prantsusmaa vastu. Samal aastal osales ta Atlanta olümpiamängudel. 
Euro 2000 turniiril lõi ta 4 väravat. Sel turniiril sai ta 7-kuulise karistuse, sest lükkas Austria kohtunikku Günter Benköt poolfinaalmängus pärast kaotust Prantsusmaale.
2002. a maailmameistrivõistlustel osales ta kahes mängus vahetusmängijana. 
2004. a toimunud EM-il Portugalis jõudis ta rahvusmeeskonnaga finaali, kus tiitlimängus tuli alla vanduda Kreekale 0 : 1. 
2006. a toimunud MM-il Saksamaal jõudis ta meeskonnaga poolfinaali, kus kaotati Prantsusmaale 0 : 1. Kolmanda koha mängus Saksamaaga lõi Portugali poolt ainsa värava Nuno Gomes, kuid see ei aidanud meeskonda, kellel tuli vastu võtta 1 : 3 kaotus. 
Pärast seda, kui Pauleta teatas oma profijalgpallurikarjääri lõpetamisest, sai Nuno Gomesest Portugali koondise kapten. 
2008. aastal peetud UEFA Euro 2008, mis toimus Austrias ja Šveitsis, oli ta Portugali koondise kapten. Euro 2008 valikmängudel lõi Nuno Gomes 3 väravat: Soomele, Poolale ja Belgiale. Nuno Gomesest sai Euro 2008 turniiri käigus prantslase Thierry Henry, sakslase Jürgen Klinsmanni ja tšehhi Vladimir Smičeri kõrval neljas mängija, kes kolmel jalgpalli EM-il on löönud värava. 2008. aasta Euroopa meistrivõistlustel pidi Portugal aga piirduma veerandfinaaliga, kus kaotati 2 : 3 Saksamaale.
Nuno Gomes on löönud 72 rahvuskoondise mängus 29 väravat.

Isiklikku

Nuno Gomes on teist korda abielus. 2006. aastal abiellus ta Patricia Aguilariga, kes on ajakirjanik ning kellel on esimesest abielust tütar Laura.
Herne

Majandus

Aastatel 1856–1978 olid linnas suured söekaevandused.
Hernes toodetakse mäetööstusseadmeid jm masinaid, katlaid ja torusid ning klaasi. On ka  elektroonika-,  keemia- ja tekstiilitööstusettevõtteid.
Endises Wanne-Eickelis on suur ümberlaadimisraudteejaam.
Hernes on 41-kraadine kuumaveeallikas, mille veega ravitakse reumaatilisi ja hingamisteede haigusi.

Ajalugu

Esmakordselt on Hernet mainitud juba 880. aasta paiku (haranni). Herne oli väike küla 19. sajandini.
Linnaõigused sai 1897. aastal. 
1975. aastal liideti Hernega Wanne-Eickeli linn.

Vaatamisväärsused

Ühes linna parkidest on Strünkede loss (16.–17. sajand) 1747. aastast pärineva lossikabeli ning 1725. aastast pärit oranžeriiga. Lossis on  Emschertalmuseum.
Augustikuus toimub suur rahvapidu Cranzer Kirmes, mida igal aastal külastab umbes 4 miljonit inimest.
Madis Kolk

Isiklikku

Tema isa oli folklorist Udo Kolk, ema muusikateadlane Helju Tauk.
Eriolümpia Eesti Ühendus

Sportlased

Eriolümpia Eesti ühendusse kuulub 1800 sportlast. Eriolümpia sportlaste hulka kuuluvad lapsed, noored ja täiskasvanud Eesti lasteaedadest, koolidest, hoolekandeasutustest ja päevakeskustest.
EO Eesti Ühendus soovib tulevikus luua spordiklubide juurde treeninggruppe intellektipuudega sportlastele.

Spordialad

Spordialad (liikumistegevused), millega EO Eesti Ühenduses tegeletakse: kergejõustik, ilu- ja sportvõimlemine, ujumine, murdmaasuusatamine, bowling, bocce, jalgpall, korvpall, sulgpall, rahvastepall, matkamine, saalihoki, lauatennis, liikumisaktiivsus, judo, avaveeujumine ja triatlon.

Võimalused

Eriolümpia sportlaste hulka kuuluvad lapsed, noored ja täiskasvanud Eesti lasteaedadest, koolidest, hoolekandeasutustest ja päevakeskustest. Läbi Eriolümpia avastavad nad endas uusi võimeid, nende maailm on avatud uutele kogemustele ja võimalustele. Eduelamus lisab enesekindlust ja nad tunnevad rõõmu vähimagi õnnestumise üle. Eriolümpia on sportlaste jaoks leidnud koha nende südames ja hinges.

Tuleviku suund

Viimastel aastatel on eriolümpia organisatsioon hüppeliselt arenenud, kuid teiste riikidega võrreldes on arenguruumi palju. Tahame hakata looma spordiklubide juurde treeninggruppe intellektipuudega sportlastele. Seni puudub intellektipuudega spordihuvilistel regulaarne treenimisvõimalus, mistõttu sport võibki õpilasel, pärast kooli lõpetamist, sinnapaika jääda. Paljudes riikides toimib selline klubisüsteem, kus kaasatakse sportlasi varakult, ka meil ollakse tasapisi sinnapoole teel. Et tervislikku liikumist suurendada, mõeldakse ka järelkasvule, selleks on loodud väikesportlaste programm intellektipuudega lasteaiaealistele lastele, et neil maast madalast tekiks liikumis- ja spordiharjumus.

Vanne

"Las ma võidan ja kui ma ka ei võida, olen ma andnud endast parima."
Waseca maakond

Ajalugu

Maakond moodustati 1857. aastal.
Neerukoor

Neerukooreks (ladina cortex renis; ka cortex renalis) nimetatakse paljudel selgroogsetel loomadel neeru parenhüümi osa, milles paiknevad kõik neerukehakesed.
Neerukoorest algab neerukehakesena ka nefron. Enamik neerutorukesi suubub neerukoores paiknevatesse kogumistorukestesse.
Neerukoor koosneb välimisest ja sisemisest juxtamedullary zone 'st ning neerupüramiidide vahele kiiluvatest neerusammastest. Neerukoores paikneb ka jukstaglomerulaarne aparaat (inglise juxtaglomerular apparatus).
Neerukoores eristatakse kiirjat osa (pars radiata) ja rullunud osa (pars convoluta) (siin paiknevad neerukehakesed).
Neerukoore areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi.
Neerukoorel ja neerusäsil on erinevad funktsioonid. Neerukoores paiknevad struktuurid filtreerivad valkudest vedelikku ja elektrolüüte, reabsorbeerivad glükoosi, aminohappeid, vett ja elektrolüüte ning komplekteerivad teadaolevalt hormooni kahte hormooni: kaltsitriooli ja erütropoetiini. Lisaks komplekteerib neerukoor lämmastikoksiidi (NO).
Neerukoores sünteesitakse ja vabastatakse ka prostaglandiin E2-e.

Süstemaatiline anatoomia

Kehtivas loomaanatoomia standardis Nomina Anatomica Veterinaria-s liigitatakse neerukoor urogenitaalsüsteemi.
Käesoleval ajal kehtivas inimese anatoomia standardis Terminologia Anatomica-s kuulub neerukoor kuseelundite süsteemi.
Varem liigitati neerukoor kuse-suguelundkonna kuseelundite hulka (Roosalu, 2010:128).

Histoloogia

Neerukoor jagatakse kaheks regiooniks: kortikaalseks labürindiks ja medullaarseteks teedeks. Kortikaalne labürint sisaldab neerupäsmakesi, proksimaalseid ja distaalseid väänilisi kogumistorukesi, kogumisjuhade algosa, interlobulaarveresooni, arterioole, kapillaare ja lümfisooni.
Medullaarne tee sisaldab proksimaalseid ja distaalseid sirgeid torukesi ja kogunemisjuhasid.

Patoloogia

Inimestel seostatakse neerukoorega mitmeid haiguslikke seisundeid, nagu neeru kortikaalnekroos  (kortikaalnekroosi võib põhjustada ka inimeste suhtes mürkmadudeks liigitatud madude hammustuse tagajärjel tekkida võiv mürgistus) ja glomerulonefriidid, koore tsüstid, pahaloomulised kasvajad jt.
Silmakoobas

Silmakoobas (ladina keeles orbita ehk recessus cavernosus oculi) on inimestel ja paljudel loomadel peas, näokolju eesmises osas, paiknev paariline luudest ümbritsetud süvend. 
Silmakoobas on püramiidja kujuga. 
Silmakoopa ülemises osas paikneb pisaranääre, eesmises osas silmamuna, külgedel ja taga sidekude ja silmakoopa rasvkeha (corpus adiposum orbitae), silmalihased, silmanärvid ja nägemisnärvipea, veresooned.
Silmakoopa areng, anatoomia, morfoloogia, ja patoloogia võivad  erineda nii liigiti kui ka indiviiditi.

Madudel

Madude silmakoopad paiknevad näokolju eesmises osas, olenevalt liigist kas külgmiselt ehk selgmiselt. Neid eraldavad (olemasolul)  väljastpoolt silmakoobastevahelised kilbised.

Koduloomadel

Silmakoopa moodustavad: sarna-, otsmiku-, pisara-, suulae-, tiib- ja kiilluu. 
Silmakoopa tagumises seinas paiknevad ühendusteed koljuõõnega: sõelluumulk ja nägemisnärvikanal (koos nägemisnärviga), silmakoopalõhe ja tiivamulgud.
Silmakoopas on viis auku: foramen orbitale proprium, canalis opticus, canalis infraorbitalis, foramen orbitale superius ja foramen orbitale inferius.
Välismälu

Optilised andmekandjad

Optiline andmekandja on (arvuti) välismälu seade, millele kirjutatakse ja millelt loetakse teavet valgusega ehk (laserkiirega).
CD-, CD-ROM-, DVD-ROM- ja DVD-Video – optilised kettad, mida saab ainult lugeda, nendel informatsioon tehases salvestatud ja ei saa kustutada ega töödelda.
CD-R-, DVD-R-, WORM- ja WORM-režiimis kasutatavad magnetoptilised kettad – optilised kettad, millele saab informatsiooni ainult ühe korra salvestada ja hiljem mitte kustutada. Andmemaht on, kas 550 MB või 650 MB, mis vastab 63 min või 73 min formaadile.
CD-RW-, DVD-RAM-, DVD-RW- ja Magnetoptilised kettad – on optilised kettad, millele saab korduvalt kirjutada.
2007. aasta seisuga leiti, et kogu maailmas senini salvestatud teabest on 27% optilistel andmekandjatel.

Välkmälu

Välkmälu (inglise keeles flash memory) on säilmälu, mida saab elektriliselt kustutada ja on programmeeritav. Välkmälusid kasutatakse järgmistes seadmetes: mälupulgad, mälukaardid, MP3-mängijad ja teised. See on EEPROM (ingl electrically erasable programmable read-only memory – elektriliselt ümberprogrammeeritav püsimälu). Kui vanematel seadmetel kustutati ja programmeeriti ümber kogu kiip korraga, siis uuematel saab seda teha plokkide kaupa. Välkmälu hind on palju odavam kui EEPROM, mida saab programmeerida ühe baidi haaval ning seetõttu on see domineerivaks tehnoloogiaks sellistel seadmetel, millel on vaja suurel hulgal säilmälu. Näiteid välkmälu kasutatavuse kohta: sülearvutid, digikaamerad, mängukonsoolid ning mobiiltelefonid. Kuna tegu on säilmäluga, siis säilivad andmed ka peale toite väljalülitust, mis on muidugi suur eelis.

Välkmälu tööpõhimõte

Välkmälu tööpõhimõte seisneb selles, et ta salvestab andmeid nn ujuva paisuga transistoridest mälurakkudes. Praegustes/vanemates ühetasandilistes mälurakkudes saab iga rakk hoida informatsiooni ühe biti suuruses. Osad uuemad välkmälu kiibid, mis on juba varustatud mitmetasandiliste rakkudega saavad hoida igas rakus informatsiooni rohkem kui üks bitt, kasutades seejuures erinevatel tasemetel erinevaid elektrilaenguid.

NAND-välkmälu

NAND-tüüpi välkmälu kasutab samuti ujuva paisuga transistoreid, aga need on ühendatud teise loogika põhimõttel. Nimetatakse NAND-loogika elemendiks. Jadaühenduses on mitu transistori ja et saaks ühendada neid rühmi biti liinile on tarvis lisatransistore.
Maandusjuhtmete ja bitiliinide vähenemine võimaldab asetada rakke tihedamalt ning see annab võimaluse valmistada suurema mahuga kiipe. Lisaks eelnevale eelisele on NAND-tüüpi mälus lubatud teatud arv defekte. NOR-tüüpi mälus defekte olla ei tohi. Tootjad on läinud seda teed, et püütakse mälu mahtu suurendada transistoride suurust vähendades. Ehk mida väiksemad transistorid, seda suuremat mälumahtu saame toota.
NAND-tüüpi välkmälu on väga levinud USB-andmekandjates. Põhiliselt kõikides praegu kasutusel olevates mälukaartides, mälupulkades ja SSD-tüüpi ketastes kasutatakse seda tüüpi välkmälu.
Robert Mugabe

Robert Gabriel Mugabe (21. veebruar 1924 – 6. september 2019) oli Zimbabwe poliitik, aastatel 1987–2017 oli ta president. 
Aastatel 1980 kuni 1987 oli ta riigi peaminister. Alates 15. novembrist 2017 viibis ta koduarestis ja de facto riiki ei juhtinud. Astus ametist tagasi 21. novembril 2017. 
Kuni 19. novembrini 2017 juhtis Mugabe parteid, mille nimeks on Zimbabwe Aafrika Rahvuslik Liit – Patriootlik Rinne (Zimbabwe African National Union – Patriotic Front, ZANU-PF).
Mugabe oli üks Zimbabwe iseseisvuslaste ning apartheidivastaste juhte. Tema poliitikat on peetud otseselt valgetevaenulikuks.
Eesti Teaduste Akadeemia meeskoor

Eesti Teaduste Akadeemia Meeskoor (lühend: ETAM) on aastast 1958 Tallinnas Eesti Teaduste Akadeemia juures tegutsev meeskoor. 
ETAMi esimene dirigent oli Arvo Ratassepp. 
ETAMi repertuaari kuulub peaasjalikult eesti koorimuusika.
ETAM on võitnud rahvusvahelistelt muusikakonkurssidelt mitmeid auhindu, nt 1989. aasta Viinis toimunud Schuberti koorifestivalil võideti II koht.
Saru vald

Saru vald (saksa keeles Saara) oli vald Võrumaal Hargla kihelkonnas. Vald eksisteeris 1866–1892 ja siis liideti Saru vald Mõniste vallaga.
1907 eraldati Mõniste vallast Saru vald ja see eksisteeris aastani 1939.
Vabaõpe

Vabaõpe  (inglise keeles unschooling) on haridusmeetod ja -filosoofia, kus õppimine toimub eelkõige õppija valitud tegevuste kaudu. Vabaõppe õpilased õpivad oma loomuliku elukogemuse, sealhulgas mängu, majapidamiskohustuste, isiklike huvide ja uudishimu, praktika ja töökogemuse, reisimise, raamatute, valikkursuste, perekonna, mentorite ja sotsiaalse suhtluse kaudu. Vabaõpe julgustab laste enda algatatud tegevuste uurimist, uskudes, et mida isiklikum õppimine on, seda mõttekam, paremini mõistetavam ja seetõttu kasulikum see lapsele on. Kuigi kursusi võib aeg-ajalt valida, on vabaõpe seisukohtade järgi tavapäraste õppekavade, tavapäraste hindamismeetodite ja traditsioonilise hariduse muude tunnuste kasulikkus iga unikaalse lapse hariduses kaheldav.
Vabaõppe kriitikud näevad seda äärmusliku haridusfilosoofiana. Põhiliseks mureks on, et lastel puudub nende koolis käivate eakaaslastele omased sotsiaalsed oskused, struktuur ja motivatsioon. Samas ütlevad vabaõppe poolehoidjad täpselt vastupidist: loomulikus keskkonnas omandatud enesejuhitud haridus valmistab lapsi paremini ette "reaalses maailmas" hakkama saamiseks.
Institution of Civil Engineers

Institution of Civil Engineers (inglise keelest 'tsiviilinseneride institutsioon', lühendatult ICE) on sõltumatu ehitusinseneride assotsiatsioon. Algselt ühendas Briti insenere, tänapäeval ühendab liikmeid enam kui 150 riigist. ICE on asutatud 1818. aastal. Liikmeid on üle 80 000. ICE peakorter asub Londonis.

Ajalugu

Institution of Civil Engineersi esimeseks presidendiks valiti Thomas Telford (1820–1834). 
Üks Briti suurimaid insenere Isambard Kingdom Brunel suri enne, kui jõudis presidendi ametipostile asuda (oli asepresident aastast 1850).
Oskar Ellek

Oskar Ellek (vene keeles Эллек Оскар Генрихович) (1875 - 1933 Leningrad, NSV Liit) oli eesti kommunist, Eesti Töörahva Kommuuni kontrrevolutsioniga võitlemise kommisjoni Narwa osakonna esimees. 5. detsembrist 1918 kuni 18. jaanuarini 1919 allkirjastas ta 53 inimese surmaotsused.
Maroni senjööria

Maroni senjööria (prantsuse keeles Seigneurie de Maron) oli ristisõdijate Jeruusalemma ladina kuningriigi läänivaldus. Selle senjöör oli Toroni senjööri vasall.

Ajalugu

Maron kuulus Toroni koosseisu kuni aastani 1229, mil see loovutati Saksa Ordule. Viimane loobus vastutasuks oma nõudlusesest Toronile.
Fütoremediatsioon

Fütoremediatsioon ehk taimtervendamine (inglise keeles phytoremediation) on rohetaimede ja nendega seonduvate mikroorganismide kasutamine keskkonnale kahjulike saasteainete lagundamiseks, eemaldamiseks või kahjutuks tegemiseks. Tegemist on in situ biotervenduse liigiga. 
Fütoremediatsiooni on hakatud rohkem kasutama, kuna tegemist on väga efektiivse ning rahaliselt kokkuhoidlikku viisiga pinnaste tervendamiseks, mis on saastunud naftasaaduste või metalliosakestega.
Taimtervendamist saavad teostada nii taimed kui ka nendega seonduvad mikroorganismid. Kõige tähtsam lagundamine toimub taimede ja mikroorganismide vahel risosfääris (juurestiku ümber). Macek et al. (2000) näitasid, et taimed saavad stimuleerida mikroorganismide kasvu eritades juurte kaudu keskkonda eritisi, mis sisaldavad süsinikku, ensüüme, toitaineid ja hapnikku, mis põhjustasid 100-kordse kasvu mikroobikooslustes. Protsess on ka taimedele kasulik – mikroobid võivad saasteainete fütotoksilisust vähendada ning taimekasv saab jätkuda ebasoodsates tingimustes.

Kriitika

Fütoremediatsiooni puuduseks on see, et seda saab rakendada vaid siis, kui töödeldaval maa-alal ei ole suurt majanduslikku väärtust ning on piisavalt aega oodata, et puhastusprotsess saavutaks oma eesmärgi. Lisaks sellele toimub akumuleerumine ainult juurelähedases piirkonnas, seega tuleb efektiivseks tervendamiseks istutada palju taimi. Samuti on akumuleerijataimede arv ja levik väike. Kui fütoremediatsioon on toimunud, siis tuleb taimed ladustada või neid edasi töödelda.
Siiski on tegemist kõige odavama tervendusmeetodiga, mis ei riku mulla struktuuri, kvaliteeti ega viljakust. Piirkond muutub fütoremediatsiooni tagajärjel looduslikumaks ning meetod on keskkonnasõbralik ja ühiskondlikult heakskiidetud.
2010. aasta Pakistani üleujutused

Tagajärjed

Üleujutused põhjustasid vähemalt 1781 inimese surma, viga sai 2966 inimest ja hävis rohkem kui 1,89 miljonit kodu.
Karakorami maantee, mis ühendab Pakistani Hiinaga, suleti pärast silla hävinemist. Rahvusvahelise Punase Risti Komitee sõnul avaldasid Pakistani laastavad üleujutused elanikkonnale tõsist mõju. Lisaks kõikidele muudele kahjudele hävitasid üleujutused suurema osa tervishoiu infrastruktuurist kõige halvemas olukorras olevates piirkondades.
Üleujutused uputasid 69 000 km² Pakistani kõige viljakamatest põllumaadest, hukkus 200 000 karjalooma ja vesi viis endaga kaasa suuretes kogustes teravilja. Peamine mure oli see, et põllumajandustootjad ei suutnud 2010. aastal langetada uute seemnete istutamise tähtaega, mis tähendas toiduainete tootmise vähenemist 2011. aastal ja võimalikku pikaajalist toidupuudust. Põllumajanduse kahjustused ulatusid rohkem kui 2,9 miljardi dollarini, hõlmates üle 2800 km² hävinud puuvilla, 810 km² suhkrurooistandusi ja 810 km² riisipõlde. 500 000 tonni nisu, 1200 km² loomasöödaks kasvatatavat ja ladustatud teravilja viisid üleujutused endaga kaasa.

Abi osutamine

2010. aasta juuli lõpuks palus Pakistan rahvusvahelistelt rahastajatelt abi katastroofile reageerimiseks. USA saatis Pakistanile seitse päästehelikopterit. Ühinenud Rahvaste Organisatsioon alustas oma abi andmist ja palus riikidelt 420 miljonit eurot, et pakkuda kohest abi (toit, varjupaik ja puhas vesi).
UNOCHA sõnul oli 2011. aastaks humanitaarabis kogutud kokku 2 653 281 105 USA dollarit (25,8%), millele järgnesid eraisikud ja organisatsioonid (13,4%) ja Jaapan (11,3%).
Audru kirik

Audru Püha Risti kirik on kirik Audrus.

Kirikuaed

Kirikaias asub Eesti ainus kirikut ümbritsev arboreetum. Selle rajajale Raimond Erik Prentselile on samasse püstitatud mälestuskivi.
Arboreetumis kasvab mitmeid Eesti parkides haruldasi liike, muu hulgas Fraseri nulg, korea seedermänd, tähkvaher, kollane kask, ameerika pärn, jaapani jalakas.
Kirikuaias on mälestustahvliga kivi heliloojatele ja koorijuhtidele vendadele Aleksander Kunileiule ja Friedrich August Saebelmannile.
Valimisringkond nr 7

Valimisringkond nr 7 on Riigikogu valimiste ringkond, mis hõlmab alates 2003. aastast Ida-Viru maakonna.
Salla vald (1939)

Salla vald oli vald Virumaal aastail 1939–1950.
Vald kuulus Riigivolikogu 69. valimisringkonda, kust valiti Oskar Köster.
13. septembril 1945 asutati valla koosseisus Emumäe külanõukogu, Käru külanõukogu ja Tammiku külanõukogu. 26. septembril 1950 arvati valla maa-ala Väike-Maarja rajooni koosseisu.
Askania dünastia

Ajalugu

Varaseimat teadaolevat dünastia liiget, krahv Esico von Ballenstedti, on esmakordselt ürikutes mainitud aastal 1036, ja ta arvatakse olevat Odo I tütrepoeg. Odolt päris suguvõsa suure kinnisvara Saksimaa idamargis.
Esico pojapoeg oli krahv Otto von Ballenstedt, kes suri aastal 1123. Otto abielu tõttu hertsog Magnuse tütre Eilikaga sai Askania suguvõsa pärandiks poole endiste Saksimaa hertsogite Billungite kinnisvarast.
Otto pojast, Albrecht Karust, tuli aastal 1139 ema pärandi abiga esimene Askania soost Saksimaa hertsog. Kuid varsti kaotas ta kontrolli Saksimaa üle oma rivaalile Welfide suguvõsast.
Siiski päris Albrecht aastal 1157 Brandenburgi margi selle viimaselt vendi valitsejalt, Pribislavilt, ja temast tuli esimene Askania soost markkrahv. Albrecht ja tema Askania soost järeltulijad saavutasid märkimisväärset edu maa ristiusustamisel ja saksastamisel. Piirialana saksa ja slaavi kultuuride vahel oli maa tuntud kui mark.
Aastatel 1237 ja 1244 asutati markkrahv Albrecht Karu pojapojapoegade Otto ja Johanni ühisvalitsemise ajal kaks linna, Cölln ja Berliin (hiljem ühendati need üheks linnaks, Berliiniks). Askania dünastia vapiloomad, punane kotkas ja karu, said ka Berliini vapiloomadeks.
Aastal 1320 jõudis Brandenburgi Askania liin lõpule.
Pärast seda, kui keiser aastal 1180 Saksimaa Welfi valitsejad võimult kukutas, naasis Askania dünastia valitsema Saksimaa hertsogkonda, mis oli keisri poolt vähendatud tema idapoolseks osaks. Siiski suutis Askania dünastia isegi Ida-Saksimaal kontrollida ainult piiratud ala, peamiselt Elbe jõe ääres.
13. sajandil eraldus hertsgkonnast Anhalti vürstkond ja hiljem jagunes ülejäänud riik Saksi-Lauenburgiks ja Saksi-Wittenbergiks. Askania dünastiad kahes sakside riigis jõudsid lõpule vastavalt aastatel 1689 ja 1422, kuid Askania suguvõsa jätkas valitsemist väiksemas Anhalti riigis ja selle erinevates alljaotustes kuni monarhia kukutamiseni aastal 1918.
Christian Augusti tütar Katariina Suur, Venemaa keisrinna aastatel 1762–1796, oli Askania suguvõsa liige.
Zelia Aumere

Zelia Aumere (kodanikunimi Zelia Uhke, sünninimi Zelia Anton; 4. märts 1919 Tallinn – 13. august 1998 Solna, Rootsi) oli viiuldaja ja pedagoog.
Sai tuntuks lapsena koos vend Hubert Aumerega esinedes. Lõpetas aastal 1937 Tallinna Konservatooriumis Johannes Karl Paulseni viiuliklassi, täiendas end aastal 1942 Salzburgis Váša Příhoda juures.
Põgenes aastal 1944 Rootsi, mängis Rootsi Raadio Sümfooniaorkestris ja Otto Kyndeli keelpillikvartetis. Oli 1940.–1950. aastail Põhjamaade kontserdiagentuuride nõutavamaid soliste (andes soolokontserte paljudes maades). Osales 1958 ja 1959 stipendiaadina Luzernis Wolfgang Schneiderhani meistrikursustel ja mängis festivaliorkestris, töötas aastatel 1959–1966 Luzerni konservatooriumi õppejõuna. Aastast 1966 töötas Stockholmis viiuliõpetajana. Oli mitme helilooja, sealhulgas Eduard Tubina teoste esmaesitaja.

Isiklikku

Tema isa Jakob Aumere oli viiulimeister, vend Hubert Aumere oli viiuldaja. Abikaasa Rein Uhke oli kirikuõpetaja.